ལྷན་སྐྱེས་ལ་བསྟེན་ནས་རབ་གནས་བསྡུས་པ་བཞུགས།།
ལྷན་སྐྱེས་ལ་བསྟེན་པའི་རབ་གནས་བསྡུས་པ་ཞིག་བྱེད་ན། བསྟོད་ཚོགས་རྒྱས་བསྡུས་ཅི་རིགས་དང་། ཕྱོགས་བཅུར་བཞུགས་པ་གསུམ་ཇི་ལྟར་དུས་གསུམ་གསུམ། སེམས་ཅན་ཐམས་ཅད་བདེ་བ་དང་འཕྲད་ན་སོགས་ཚད་མེད་བཞི། ཨོཾ་སྭ་བྷཱ་ཝ༴ བདག་དང་དངོས་པོ་སོགས་ནས། སྔགས་ཀྱི་འཕྲེང་བས་བསྐོར་བར་གྱུར་བར། ཨོཾ་ཧྲཱིཿཧ་ཧ་སོགས་བཟླས་པ་བརྒྱ་ཕྲག དེ་རྗེས་བུམ་ཆུ་དང་ཐུན་རྫས་ལ་དམིགས་ཏེ། ཨོཾ་སུཾ་བྷ་ནི་ལན་བདུན། ཐུགས་ཀ་ནས་ཁྲོ་བོའི་ཚོགས་དཔག་ཏུ་མེད་པ་འཕྲོས་ཏེ་སྤོས་ཆུ་དང་བྲབ་རྫས་ལ་ཐིམ་པས་ཁྲོ་བོ་རྣམས་ཆུ་དང་བྲབ་རྫས་ཀྱི་རྣམ་པར་གྱུར་པ་དེས་དངོས་པོ་གང་ལ་གཏོར་ཞིང་རེག་པས་ཉེས་སྐྱོན་གྱི་དྲི་མ་དག་པར་བྱེད་པ་རྣམ་པར་མི་རྟོག་པའི་ཆུ་དང་ནུས་མཐུ་ཅན་གྱི་རྫས་སུ་གྱུར། ཧ་ཧོ་ཧྲཱིཿ སོགས་གཞུང་ལྟར། དཀོན་མཆོག་གསུམ་ལ་སོགས་བགེགས་སྐྲོད་སྲུང་འཁོར་བར་གོང་གནོན་གཞུང་བཞིན་ལ། བདག་རྡོ་རྗེ་འཛིན་པས་དེ་བཞིན་གཤེགས་པའི་སྐུ་གསུང་ཐུགས་ཀྱི་རྟེན་རྣམས་ལ་རབ་ཏུ་གནས་པར་བྱེད་པའི་དུས་འདིར་འབྱུང་པོ་མི་དང་སོགས་བསྒྱུར། དེ་རྗེས་སྦྱང་བ་སོགས་མི་བྱེད་ན་ཁྲུས་གསོལ་ནི། རང་གི་སྙིང་ག་ནས་འཕྲོས་པའི་འོད་ཟེར་གྱིས་དེ་བཞིན་གཤེགས་པ་དང་ལྷ་མོ་རྣམས་སྤྱན་དྲངས། དེ་རྣམས་ཀྱི་བུམ་པའི་ཆུས་ཁྲུས་མཛད། བཀྲ་ཤིས་ཀྱི་གླུ་དང་། སྣ་ཚོགས་པའི་རོལ་མོའི་སྒྲ་ལ་སོགས་པས་མཆོད་པར་གྱུར། ཁམས་གསུམ་ཀུན་གྱིས་ཕྱག་བྱས་པ༴ གསང་བ༴ དབང་བསྐུར་བ༴ མི་ལྡོག་པ་ཡིས༴ ཨོཾ་སརྦ་ཏ་ཐཱ་ག་ཏ༴ ཇི་ལྟར་བལྟམས་པ༴ གཟུགས་ཀྱི་ཕུང་པོ༴ ཚོར་བའི་ཕུང་པོ་ནས། སྤྲུལ་སྐུ་ཡིད་འོང་རྣམས་ལ་ཁྲུས་གསོལ་ལོ།། ཨོཾ་སརྦ་ཏ་ཐཱ་ག་ཏ་སུ་པྲ་ཏི་ཤུདྡྷེ་སྭཱ་ཧཱ། དེ་དག་སྐུ་ལ་སོགས་ནས། སྭཱ་ཧཱ་རྟེན་ལ་བུམ་ཆུ་འཐོར། ཨོཾ་ཁཎྜ་རོ་ཧི། ཨོཾ་སྭ་བྷཱ་ཝ༴ རྟེན་རྣམས་མི་དམིགས་ཏེ་སྟོང་པ་ཉིད་དུ་གྱུར། སྟོང་པའི་ངང་ལས། རྟེན་རྣམས་རི་རབ་དང་སྣ་ཚོགས་པདྨ་དང་ཉི་མའི་དཀྱིལ་འཁོར་གྱི་གདན་ལ་བཅོམ་ལྡན་འདས་ཞེས་པ་ནས། གཉིས་ཀའང་ཡེ་ཤེས་ཀྱི་མེ་འབར་བའི་དབུས་ན་བཞུགས་པའི་སྤྱི་བོར་ཨོཾ། མགྲིན་པར་ཨཱཿ སྙིང་གར་ཧཱུྃ། ཡབ་ཀྱི་སྙིང་གར་ཨོཾ་ཧ། དཔྲལ་བར་ན་མ་ཧི་སོགས༴༴ ཕཊ྄་ཧཾ། ཡུམ་གྱི་ལྟེ་བར་ཨོཾ་པཾ། སྙིང་གར་ཧཾ་ཨོཾ་སོགས༴༴༴ ཕཊ྄་ཕཊ྄། ཕེཾ་ཕེཾ་ཕེཾ། གུ་རུ་ཤྲཱི་བཛྲ་ཀོ྅ཧཾ། ཡེ་ཤེས་ཀྱི་འཁོར་ལོ་སངས་རྒྱས་དང་། བྱང་ཆུབ་སེམས་དཔའ་ཐམས་ཅད་དཔའ་བོ་དང་རྣལ་འབྱོར་མའི་གཟུགས་ཀྱིས་བསྐོར་བར་མདུན་གྱི་ནམ་མཁར་བཛྲས་མཱ་ཛཿ ཡེ་ཤེས་ཕྱིར་འབྲང་གི་བགེགས་རྣམས་སུཾ་བྷ་ནིས་བསྐྲད། ཛཿཡེ་ཤེས་པ་རྣམས་དམ་ཚིག་གི་འཁོར་ལོའི་སྟེང་དུ་བཀུག ཧཱུྃ་དེ་དག་ལ༴༴ ནས། ཧོ་རོ་གཅིག་ཏུ། སླར་ཡང་ཐུགས་ཀའི་འོད་ཟེར་གྱིས་ཕྱོགས་བཅུའི་ཞིང་ནས་གདན་གསུམ་ཚང་བའི་དབང་གི་ལྷ་ཚོགས་མདུན་གྱི་ནམ་མཁར་སྤྱན་དྲངས། དེ་བཞིན་གཤེགས་པ་རྣམས་ཀྱིས་དབང་བསྐུར་བའི་དགོངས་པ་མཛད། རིག་པའི་ལྷ་མོ་རྣམས་ཀྱིས་རིན་པོ་ཆེའི་བུམ་པ་བདུད་རྩིས་གང་བས་དབང་བསྐུར། མཆོད་པའི་ལྷ་མོ་རྣམས་ཀྱིས་མཆོད་པ་ཕུལ། བྱང་ཆུབ་སེམས་དཔའ་རྣམས་ཀྱིས་བཀྲ་ཤིས་བརྗོད། ཁྲོ་བོའི་རྒྱལ་པོ་རྣམས་ཀྱིས་བགེགས་སྐྲོད་པའི་རྣམ་པ་དུ་མ་དང་ལྡན་པས་རྟེན་རྣམས་ལ་དབང་བསྐུར། ལུས་གང་དྲི་མ་དག་ཆུ་ལྷག་མ་སྤྱི་བོར་འཁྱིལ་བ་ལས། ཡབ་ལ་མི་བསྐྱོད་པ། ཡུམ་ལ་རྣམ་པར་སྣང་མཛད་ཀྱིས་དབུ་བརྒྱན་པར་གྱུར། ཨོཾ་ཤྲཱི་ཧེ་རུ་ཀ་ཨརྒྷཾ༴ པཱ་དྱཾ་སོགས་རིགས་འགྲེ། ཁྱོད་ནི་རྣལ་འབྱོར་མས་བསྟོད། ཚོགས་ཡོད་ཚེ་ཚོགས་ལས་རྒྱས་བསྡུས་གང་རུང་བྱ། རྟེན་འཁོར་ལོ་སྡོམ་པར་གསལ་བ་འོད་དུ་ཞུ་ནས་རྟེན་རང་རང་གི་རྣམ་པར་གྱུར། ཡེ་དྷརྨས་འབྲུ་འཐོར། བླ་མ་དང་དཀོན་མཆོག་གསུམ་གྱི་ཤིས་བརྗོད་རྒྱས་བསྡུས་ཅི་འོས་བྱ། ཚོགས་ཡོད་ཚེ་ལྷག་གཏོར་བཏང་། ཡིག་བརྒྱ་དང་མ་འབྱོར་བ་སོགས། དམིགས་པས་བདག་བསྐྱེད་བསྡུ་ཞིང་བསྔོ་སྨོན་བཀྲ་ཤིས་མཐའ་བརྟེན་གང་རིགས་བྱའོ། །རབ་གནས་བསྡུས་པའི་ཟིན་བྲིས་ཡིན། དགེའོ།། །།